Բայց որպես սկիզբ հիշեցնենք, թե ինչ է տեղի ունեցել Ջոջուղ Մարջանլիում։ Իսկ տեղի է ունեցել այն, որ ռուսաստանյան պատվիրակության անդամները` Միջազգային եվրասիական շարժման առաջնորդ Ալեքսանդր Դուգինը, Պետդումայի պատգամավորներ Դմիտրի Սավելևը (ՌԼԴԿ) և Ալեքսեյ Եզուբովը (ՙԵդինայա Ռոսիա՚), քաղաքագետ Մաքսիմ Շևչենկոն ու ՙՆացիոնալնայա օբորոնա՚ ամսագրի գլխավոր խմբագիր Իգոր Կորոտչենկոն և ուրիշներ գիտաժողովի ընթացքում բավականին վիրավորական արտահայտվեցին Հայաստանի հասցեին ու առաջ քաշեցին ադրբեջանա-ղարաբաղյան հիմնախնդրի կարգավորման շուրջ սեփական առաջարկները։ Չենք մեջբերի բոլոր այդ, ուղղակիորեն ասենք, վարձու գործիչներին, նշենք միայն, որ նրանց առաջարկությունների էությունը, ինչպես դժվար չէ կռահել, կայանում է նրանում, ինչը ձևակերպվեց Սավելևի կողմից. ՙԼեռնային Ղարաբաղը և նրան հարակից` Հայաստանի կողմից օկուպացված յոթ շրջանները պետք է ազատագրվեն ու փոխանցվեն Ադրբեջանին` առանց որևէ լրացուցիչ պայմանների՚։